6.  โครงการในอนาคต

ธนาคารมีการเตรียมความพร้อมและดำเนินการในโครงการสำคัญในอนาคต
โดยเร่งดำเนินการโครงการต่างๆ ดังรายละเอียดสรุปได้ ดังนี้

6.1. โครงการพัฒนาธนาคาร

เพื่อเป็นการเพิ่มศักยภาพในการแข่งขัน และเพิ่มขีดความสามารถในการทำกำไร
ตลอดจนส่งเสริมการบริหารงานให้มีประสิทธิภาพได้อย่างต่อเนื่อง โครงการพัฒนาธนาคาร (TMB
Moving Forward Project)
จึงมุ่งเน้นที่จะปรับปรุงด้านการบริการที่ให้ลูกค้าเป็นศูนย์กลางและเพิ่มประสิทธิภาพในการตอบสนองความต้องการสูงสุดของลูกค้าแต่ละกลุ่ม
ซึ่งธนาคารได้ทำการปรับเปลี่ยนระบบการทำงาน และโครงสร้างการบริหารงานใน 3 ด้านหลัก
ดังนี้

1.  ปรับโครงสร้างการทำงานของสาขาให้เป็นเครือข่ายการทำงานและบริการที่เพิ่มคุณค่าแก่ลูกค้า
    มีความคล่องตัวในการบริหารงานมากขึ้น ลดงานที่ซ้ำซ้อนออกจากสาขา
    เพิ่มประสิทธิภาพในการให้บริการลูกค้า
    เร่งสร้างขีดความสามารถในการขายและเพิ่มรายได้จากค่าธรรมเนียม

2.  พัฒนาด้านการให้บริการและการขายด้วยการปรับช่องทางการให้บริการที่เหมาะสม
    และเกิดประโยชน์สูงสุดต่อลูกค้า
    จัดกลุ่มลูกค้าและผลิตภัณฑ์ของธนาคารเพื่อตอบสนองความต้องการของลูกค้าแต่ละกลุ่ม
    รวมถึงการจัดสรรพนักงานเพื่อบริการลูกค้าแต่ละกลุ่มอย่างเหมาะสม
    ตามทักษะและความสามารถภายใต้โครงสร้างใหม่

3.  ปรับกระบวนการทำงาน หน่วยงานเจ้าของผลิตภัณฑ์ (Product Owners) 
    และหน่วยงานสนับสนุน (Support Unit) ในสำนักงานใหญ่ให้สอดคล้องกับการบริการลูกค้า
    รวมทั้งด้านปฏิบัติการบริหารความเสี่ยงให้มีความเข้มแข็ง
    และสามารถสนับสนุนการทำงานของสาขาได้อย่างมีประสิทธิภาพยิ่งขึ้น

นอกจากนี้ โครงการยังได้มีการปรับปรุง
เปลี่ยนแปลงกระบวนการปฏิบัติงานภายในสาขาตามโครงการ Retail Branch
Transformation เพื่อให้การปฏิบัติงานของสาขา สะดวก รวดเร็ว
ซึ่งจะทำให้พนักงานสาขามีเวลาในการนำเสนอผลิตภัณฑ์แก่ลูกค้าได้เพิ่มขึ้น และได้มีการ
Centralize ระบบการรายงาน โดยจัดตั้ง Report Center
เพื่อดำเนินการจัดทำรายงานทั้งหมดของสาขา อีกทั้งมีการพัฒนาระบบ Debt Manager System
(DM) ซึ่งเป็นระบบติดตามหนี้อัตโนมัติ และระบบ ADS (Auto Dialer System)
ซึ่งเป็นระบบโทรศัพท์อัตโนมัติ
ที่จะเพิ่มศักยภาพและประสิทธิภาพในการโทรติดต่อลูกหนี้ได้อย่างรวดเร็ว
ซึ่งนอกจากจะช่วยให้พนักงานสาขามีเวลาสร้างธุรกิจเพิ่มขึ้นแล้ว ยังเป็นการเพิ่มประสิทธิภาพการทำงานของธนาคารในภาพรวมอีกด้วย
และในปี 2551
ธนาคารมีแผนที่จะนำระบบสนับสนุนการสร้างธุรกิจรายย่อยที่ได้ทดสอบนำร่องไปแล้วมาใช้ในทุกสาขา

6.2 โครงการเสริมสร้างภาพลักษณ์

ธนาคารมุ่งในการสร้างภาพลักษณ์
เพื่อให้ผู้ใช้บริการรับรู้ถึงการเปลี่ยนแปลงการให้บริการของธนาคาร โดยเน้นถึงความเป็น
Understanding Partner
ที่สามารถให้บริการอย่างรวดเร็วพร้อมไปกับผลิตภัณฑ์ที่ทันสมัย เพื่อตอบสนองความต้องการของลูกค้าแต่ละกลุ่มได้อย่างตรงตามความต้องการ
ทั้งนี้ ธนาคารได้จัดกิจกรรม
และจัดทำสื่อโฆษณาเพื่อเสริมสร้างภาพลักษณ์ของธนาคารกับกลุ่มลูกค้าและสาธารณชน
โดยเน้นที่ทั้งองค์กรและผลิตภัณฑ์ทางการเงินที่ธนาคารนำเสนอต่อลูกค้า เพื่อสร้างภาพลักษณ์ที่ดี
ตลอดจนความน่าเชื่อถือและมั่นใจในผลิตภัณฑ์และบริการของธนาคาร

6.3. โครงการพัฒนาโครงสร้างพื้นฐานด้านเทคโนโลยีและระบบงาน

ธนาคารได้ดำเนินการพัฒนาโครงสร้างพื้นฐานด้านเทคโนโลยีอย่างต่อเนื่อง
เพื่อเพิ่มขีดความสามารถในการแข่งขัน และให้สามารถรองรับความต้องการของลูกค้า
และสนับสนุนการให้บริการใหม่แก่ลูกค้าอย่างมีประสิทธิภาพมากขึ้น
โดยมีโครงการต่อเนื่องและโครงการใหม่ใน ปี 2551 ที่สำคัญดังนี้

  1. การจัดเตรียมระบบโครงสร้างพื้นฐานเทคโนโลยีทางด้าน Enterprise Content
  Management (ECM) เพื่อรองรับการปรับกระบวนการทางด้านธุรกิจให้มีประสิทธิภาพมากขึ้น
  และเป็นการเพิ่มศักยภาพในการแข่งขัน และสอดคล้องกับโครงการ Branch Transformation
  ของธนาคาร

  2.
  การจัดเตรียมระบบโครงสร้างพื้นฐานเทคโนโลยีที่เกี่ยวข้องกับการจัดเก็บข้อมูลจราจรในการติดต่อกันระหว่างธนาคารกับลูกค้า
  และองค์กรภายนอก เพื่อให้รองรับ พ.ร.บ.ว่าด้วยการกระทำผิดเกี่ยวกับคอมพิวเตอร์
  และป้องกันความเสี่ยงทางด้านกฎหมาย และชื่อเสียงของธนาคาร

  3. การเพิ่มประสิทธิภาพระบบ Network ทางด้าน Capacity และ Stability
  เพื่อเพิ่มความสามารถในการรองรับโปรแกรมประยุกต์
  และเทคโนโลยีสมัยใหม่ที่จะนำมาใช้เพื่อประโยชน์ทางธุรกิจ และลดค่าใช้จ่ายในการดำเนินงาน

  4. การขยายการใช้งาน Service Oriented Architecture (SOA) และ Straight
  Thru Process เพื่อให้การทำงานเป็นอัตโนมัติมากขึ้น รวมทั้งปรับปรุงกระบวนการทำงาน
  เพิ่มประสิทธิภาพ ลดการทำงานที่ซ้ำซ้อน
  และค่าใช้จ่ายในการพัฒนาระบบงานโดยใช้ประโยชน์จากการบริหารจัดการ Application แบบ
  Shared Services

  5. การเตรียมระบบโครงสร้างพื้นฐานเทคโนโลยีทางด้านการบริหารจัดการข้อมูล
  รวมถึงการพัฒนาและ ปรับปรุงมาตรฐานการปฏิบัติงาน เพื่อให้รองรับกฎเกณฑ์ตาม Basel II

  6. ขยายขอบเขตบริการของระบบ Cash Management
  โดยการเพิ่มบริการการบริหารสภาพคล่อง
  เพื่อให้การบริหารจัดการด้านการเงินของลูกค้าครบวงจร

6.4. โครงการพัฒนาบุคลากรและระบบการบริหารผลการปฏิบัติงาน

ธนาคารมุ่งให้ความสำคัญกับการพัฒนาพนักงาน เพื่อเพิ่มทักษะในการปฏิบัติงาน แสวงหาความรู้ใหม่ๆ
โดยอาศัยการอบรมในห้องเรียน การเรียนรู้ด้วยตนเองผ่านสื่อประเภทต่างๆ (โดยเฉพาะ
E-Learning) และการศึกษาค้นคว้าจากฐานข้อมูล Knowledge Base ของธนาคาร โดยในปี
2550 ธนาคารมุ่งเน้นการพัฒนาทักษะและความเชี่ยวชาญในด้านการขายและการให้บริการที่มีคุณภาพ
เพื่อให้พนักงานสามารถเสนอขายผลิตภัณฑ์และบริการที่หลากหลายให้แก่ลูกค้ากลุ่มเป้าหมายได้

นอกจากนั้นในปี 2551
ธนาคารจะมุ่งเน้นการพัฒนาทักษะการบริหารจัดการให้กับผู้บริหารระดับกลางที่มีศักยภาพเพื่อเตรียมพร้อมในการรับภาระหน้าที่ความรับผิดชอบในระดับที่สูงขึ้น
ซึ่งเป็นส่วนหนึ่งของโครงการ Talent Management และ Succession Plan

ธนาคารได้นำระบบการบริหารผลการปฏิบัติงานและระบบผลตอบแทนที่คำนึงถึงผลการดำเนินงานตามเป้าหมายเป็นหลัก
(Performance Management) มาใช้ในการวัดผลการดำเนินงานของผู้บริหารระดับสูง นับตั้งแต่ปี
2548 และในปี 2549 ธนาคารได้จัดทำแผนแม่บทการวัดผลการปฏิบัติงานขึ้น
เพื่อที่จะพัฒนาและนำระบบการบริหารการปฏิบัติงานดังกล่าวมาใช้อย่างครอบคลุมทั่วทั้งองค์กรต่อไปในอนาคต
โดยในปี 2550
ระบบการวัดผลการปฏิบัติงานตามเป้าหมายได้เริ่มนำมาใช้กับระดับผู้บริหารระดับกลาง
และจะนำมาใช้กับผู้บริหารในระดับต้นต่อไป
เพื่อให้เกิดการบริหารและจัดการบุคลากรอย่างมีประสิทธิผลและมีประสิทธิภาพสูงสุด และในปี2551
ธนาคารจะมุ่งเน้นการบริหารผลการปฏิบัติงานที่จะนำไปสู่การพัฒนาศักยภาพของพนักงานธนาคารและมีการบริหารระบบผลตอบแทนโดยคำนึงถึงผลการดำเนินงานที่ทำได้ตามเป้าหมายเป็นหลัก